# data[].attributes.headline
Amuletten - Steinvokterens forbannelse (Eirik)

# data[].attributes.subject
Amuletten - Steinvokterens forbannelse (Eirik)

# data[].attributes.body
En tegneserie serie av Kazu Kibuishi

Steinvokterens forbannelse er den andre boken i en serie på 6. Det er en tegneserie, og er lett å lese. Bildene og illustrasjonene i boka hjelper, da de er godt tegnet og bidrar til å gjøre boken mer spennende.

Handlingen i boken (bok nr 2) skjer i en fantasiverden, som er preget av magi, vandrende hus, oppfinnelser med ulike personligheter og ulike raser med menneskelignende skapninger. Der ender hovedpersonen opp, med hjelp av en magisk amulett, i en kamp mellom det gode og det onde.

# data[].attributes.headline
Operasjon Mørkemann (2013) av Jørn Lier Horst. Ingrid H aka kort

# data[].attributes.subject
Operasjon Mørkemann (2013) av Jørn Lier Horst. Ingrid H aka kort

# data[].attributes.body
Vi møter Tiril, Oliver og Otto som har et detektivbyrå - detektivbyrå nr. 2. Dette er en serie av bøker hvor denne er andre i rekken. Tiril og Oliver oppdager at noen har gravd flere hull i veien, og at det har sammenheng med at mørkemannen graver for å lete etter en skatt som han har begravd for lenge siden. Skatten er gull fra en gullsmed som denne mørkemannen gjorde et innbrudd hos for ti år siden. Nå er han sluppet ut og er på leiting etter det. Tiril og Oliver finner flere ledetråder som de undersøker, og til slutt har de løst saken. En noe overraskende slutt, ettersom det viser seg at mørkemannen ikke lette etter gullet for å ta det selv, men for å gi det tilbake til den rettmessige eieren - gullsmeden.

Boka er både spennende og litt skummel, og som leser blir man lett engasjert og må lese neste kapittel med en gang for å høre hvordan det utarter seg videre.

Grunnen til at jeg valgte denne boka er fordi sønnen min på 7 år har nesten hele serien, og han elsker dem. Sitat Kasper 7 år: «Jeg liker bøkene fordi de er litt skumle og veldig spennende. Jeg vet aldri hvem som har gjort forbrytelsene før vi har lest ferdig, og noen ganger blir jeg overrasket.»

Boka har flere tema og viktige budskap: Vennskap, nysgjerrighet, tillit, samarbeid, fordommer og ærlighet. Den er fin å bruke på småtrinnet, og her er det mange muligheter for samtaler og aktiviteter. I tillegg er det laget en film om boka, så en sammenligning av bok og film kan være en aktivitet. Vi møter ganske karakteristiske karakterer, så personskildringer er det også mulig å jobbe med. Man kan leke detektiv og lage kartet som vi finner i boka, samt lete etter ulike objekter som finnes bakerst i boka. Når det gjelder litterære samtaler er det mange ting å ta tak i. Hvorfor er den spennende? Hva er det som gjør at vi bare MÅ lese videre? Hva er typisk for krimsjangeren? Hvordan blir illustrasjonene brukt i forhold til det som står i teksten?

# data[].attributes.body
Boka handler om gutten Boj og familien hans som består av pappa og mamma. Boj er hele tiden bekymret for hva som kan skje da han er hjemme, da pappa plutselig kan bli ‘Sinna mann’. Derfor prøver Boj å være så snill som han kan, og skal verken si noe eller puste.  ‘Sinna mann’ blir rød på hele kroppen, og med glør i øynene. Det kamufleres i en brann når ‘Sinna mann’ slår mamma. Boj sitter på rommet sitt og er redd. Etter episodene med ‘Sinna mann’, går han i kjellerkottet, og pappa kommer tilbake og og er som sot og aske, og han krymper. Det er nå synd på pappa. Han skal aldri være slem igjen, og mamma binder sammen sårene hans. Så blir det helt stille. Og pappa prøver å gjøre det godt. Mamma sier til Boj at ‘dørene er åpne’, og Boj hører av trærne at han må fortelle. Han skriver et brev til kongen om at pappa slår. Så får familien hjelp av kongen, der pappa skal få bo til kongen mens han reparerer seg selv, og Boj skal få komme på besøk når han vil.

Jeg har valgt boka da jeg har lest en del av disse forfatterne fra før av, med viktige tema.

Jeg ville vært veldig forsiktig med å vise denne boka i praksis, da man får lite relasjoner og oversikt over klassen til et så sterkt tema. Likevel tror jeg det kan være en nyttig bok å bruke litt tid på i klassen, i samråd med ledelse og foreldre.

# data[].attributes.headline
Dragen av Gro Dahle og Svein Nyhus (2018)

# data[].attributes.subject
Dragen av Gro Dahle og Svein Nyhus (2018)

# data[].attributes.body
«Det finnes ikke drager, sier Eline. Men det gjør det. Det vet Lilly. For hjemme hos henne bor det en drage, og den dragen er farlig.»

Dragen handler om jenta Lilly bor sammen med en drage. Noe som gjør at hun aldri kan få besøk av vennene sine. Lilly gleder seg aldri til å komme hjem fra skolen, for hun vet ikke om dragen sover når hun åpner døra. Hun er alltid redd for å vekke dragen.
En dag etter skolen vekker Lilly dragen, og den blir kjempesint og kaller henne stygge ting. Hun blir innelåst i kottet under trappa.
«Noen ganger går det fort over. Noen ganger sier dragen unnskyld. Andre ganger varer det lenger.»
Så søker Lilly hjelp. «Hjelp! Jeg kan ikke bo hjemme!».
Da kommer dragetemmeren. Når han kommer, later dragen som at alt er greit, men dragetemmeren lar seg ikke lure. Dragen blir tvingt til å se seg selv i speilet. «Det er Lilly som gjør meg så slem, sier dragen».
De blir enige om at Lilly trenger et hus hvor hun kan føle seg trygg, men da må dragen trene.

Jeg valgte boken fordi den tar opp et viktig tema.
I praksis hadde jeg brukt denne boken, og flere av bøkene av Gro Dahle til å ta opp vanskelige tema med barn. Men jeg tror det krever gode relasjoner til elevene.

# data[].attributes.body
Kari

Museet i Elvestad ska ha en utstilling om oldtidens Egypt, en eldgammel mumie er hovedattraksjonen. Før utstillingen sjer der flere ulykker rundt mumien, hovedpersonene Tiril og Oliver prøver og finne ut hvem som står bak, eller er der en forbannelse over den gamle mumien?

Denne boken kan passe godt som høytlesnings bok i klasserommet, da den passer like godt til begge kjønn! Den kan også brukes som inspirasjon til egen skriving hos elevene.

# data[].attributes.headline
(Ida Kristin) Operasjon Tordensky av Jørn Lier Horst. 

# data[].attributes.subject
(Ida Kristin) Operasjon Tordensky av Jørn Lier Horst. 

# data[].attributes.body
Boka handler om:

Detektivbyrå nr. 2 som består av barna Tiril og Oliver og hunden Åtto. De bor i byen Elvestad og «jobber» som detektiver. I denne boka har det skjedd ulike mystiske tyveri. Baker Monsens lager av gjær, en rød varebil fra Sukker-Larsen full av sukker, tønnene til den nye badebrygga, enerbærbuskene, 1047 tomflasker og tre hundre kilo korn er stjålet i byen. Detektivbyrå nr. 2 følger spor og prøver å finne ut hvem som har stjålet dette. De vet at det er de samme tyvene som har stjålet alt, fordi den røde varebilen til Sukker-Larsen er sett på alle stedene. Men de vet ikke hvorfor tyvene har stjålet akkurat det de har stjålet. For å finne ut dette søker Tiril opp alle de ulike tingene på nettet og finner ut at man bruker disse tingene for å lage øl. Ved å følge ulike spor klarer Detektivbyrå nr. 2 å finne tyvene og får med seg politiet og fanger dem.

Jeg valgte denne boka fordi etter å ha lest bak på boka virket den spennende og interessant, og fordi jeg liker krim.

Denne boka kan brukes som høytlesning i skolen, og elevene kan også lese den selv. Det er en lettlest bok, og bakerst i boka er det ulike gjenstander man skal prøve å finne i teksten, altså man skal være detektiver selv mens man leser. Dette kan da brukes som en aktivitet eller oppgave til elevene samtidig som boka leses.

# data[].attributes.body
Denne boka handler om detektivbyrå nr. 2, som består av Oliver og Tiril. Under et detektivoppdrag på stranden finner Tiril og Oliver tilfeldigvis en underlig og gammel tallerken begravd under sanden. Denne tallerkenen har tilhørt den beryktede sjørøveren Timian Blest. Noen dager senere blir tallerkenen stjålet, da forstår detektivene at de er på sporet av noe stort.

Boken har gode illustrasjoner med kart over byen, beskrivelser av personene og til slutt ledetråder bakerst i boka som elevene kan lete etter inni teksten. Denne boka kan være fin å bruke til eventuelt høytlesing, og illustrasjonene kan opp på tavla og diskuteres. Elevene kan prøve seg som ekte detektiver.

Jeg tror boka vil være spennende og fengende for elevene, og vil bidra til å øke leselysten.

# data[].attributes.body
Operasjon plastpose - Jørn Lier Horst

Boka handler om Tiril og Oliver som undersøker noe mener er mistenksomt. De møter en mann som bytter plastpose med en annen dame. Dette ønsker de å finne ut av.

Jeg valgte denne boka fordi det er en populær serie blant småtrinnselever. Det er mange bøker i denne serien, og viss elevene liker boka ønsker de kanskje å lese resten av bøkene - mendelesing.

Jeg tenker å lese høyt for elevene, da den kan være litt vanskelig for dem å lese alene.

# data[].attributes.body
Boka handler om ei jente som kun har ett ønske, og det er å bli en fugl. Jenta ønsker å bli med de andre fuglene når de drar, men siden hun ikke kan fly får hun ikke bli med. Jenta får avslag flere ganger da hun heller ikke har fjær eller nebb. Gjennom den neste sommeren gjør hun seg klar med hjemmelaget nedd og vinger, og barberer av seg håret for å ligne mer på en fugl. Vi følger jenta gjennom flere bursdager, der hun blåser ut lyset og ønsker seg noe. Den andre gangen skjer det på ekte, og jenta blir en fugl som får bli med sammen med resten av fuglene.

Boka gir rom for en del diskusjon og samtale med elevene. Budskap: (?) Hvis man virkelig ønsker seg noe, kan det gå i oppfyllelse hvis man jobber for det.
Boka kan tolkes veldig ulikt etter hvem som leser den, og man må gi rom for flere ulike synspunkt. Kan brukes til høytlesning der man også får god tid med illustrasjonene som forteller mye om selve historien.

Cristine

# data[].attributes.headline
Rampete Robin blir rik - av Francesca Simon. (Stig Ove)

# data[].attributes.subject
Rampete Robin blir rik - av Francesca Simon. (Stig Ove)

# data[].attributes.body
Boka handler om at Rampete Robin prøver å tjene penger for å bli rik. Han bestemmer seg for å selge gamle leker og liknende som han ikke bruker lengre. Han stjeler også litt fra moren og faren som han selger. Etter hvert bestemmer han seg for å selge den irriterende lillebroren sin som slave. Han tjener ganske mye penger, men må bruke en del av det for å kjøpe tilbake lillebroren sin.

Denne boka tenker jeg det går an å bruke for å snakke om hva som er rett og galt med elevene.  Var det greit å stjele noe faren hans ikke bruker lenger? Eller om det var greit å ta en av parfymene til moren, selv om hun har mange av dem?

Den kan også brukes som inspirasjon til å skrive selv. Elevene kan for eksempel skrive om hva de ville brukt pengene på hvis de ble rike, eller skrive om måter de kan tjene penger på.

Det er også mulig å få inn litt matematikk, siden boka handler mye om kjøp og salg av varer.

# data[].attributes.body
FUGL - Lisa Aisato
Dette er en bildebok som handler om en jente som føler ser veldig utenfor, og har lyst til å være sammen med fuglene, men de spør om hun kan fly, og det kan hun ikke. Hun prøver å gjøre sitt beste for å få være sammen med fuglene, og ønsker seg vær bursdag å få bli en fugl. Plutselig begynner det å vokse fjær på kroppen hennes, og hun blir forvandlet til en fugl. Endelig kan hun fly og være sammen med fuglene.

Jeg valgte denne boka fordi det var veldig fine illustrasjoner.

I praksis kan boka brukes både som høytlesning og egenlesing. Det å snakke om utenforskap og det å føle seg utenfor.

# data[].attributes.body
Alt som teller - av Ingrid Volden (2016)

Petra er en 12 år gammel jente. Hun elsker tall, og spesielt det «perfekte» tallet 12. Petra er redd for Oddetall og ufullstendige ting. Når læreren snakker om pi, kaster Petra opp over pulten. Hun blir derfor sendt til PPT-tjenesten. I svømmehallen blir hun forelsket i Thomas. Han er et oddetall og et primtall, men hun har aldri hatt det så bra.

Jeg valgte boka på bakgrunn av at den virket interessant og barnlig! Boken omhandler forelskelse og spenning, noe som jeg kan relatere til! Jeg kan også kjenne meg igjen i hovedpersonens følelser ovenfor Thomas.

Boka inneholder tematikk som elevene kan relatere til. Den tar for seg tabubelagt tematikk som tvangstanker og ulikhet. Boka vil derfor kunne være en fin inngangsportal i arbeid med «det å være annerledes». Kanskje noen kjenner seg igjen? Boka egner seg best som høytlesing, da den for en andreklassing vil kunne være noe vanskelig.

# data[].attributes.body
(Marie)
Papelina er en historie om flukt, familie og vennskap. Og om hva det vil si å være hjemme.
Papelina og familien må flykte fra hjemmet sitt. De må reise over havet for å komme til ett nytt land. Pappaen til pappelina forteller at de skal til et fantastisk slott, men når de kommer fram skjønner pappelina at pappa har løyet. Pappelina savner hjemmet sitt og alle vennene sine. Men tilslutt finner hun ut at hun er hjemme så lenge familien hennes er sammen med henne.
Jeg valgte denne boka fordi den har et aktuelt tema.
I praksis kan man bruke denne boka som høytlesning. Men man må kjenne klassen før man velger å bruke denne boken i undervisning.

# data[].attributes.body
Akvarium handler om en liten jente som heter Moa som har en mor  som er fisk. Moa er veldig glad i moren sin og forteller alle som vil høre på om henne. Moa må passe på slik at moren får mat og at akvariumet er rent. når læreren spør om å få komme å treffe moren blir Moa redd for at moren hennes kommer til å skjemmes over at hun er en fisk og sier derfor nei til læreren. Moa blir borte fra skolen i flere dager, og da kommer læreren og banker på døren. Læreren snakker med Moa og moren hennes og lager risengrynsgrøt til Moa og er der helt til det blir mørkt. Tema i boken er omsorgssvikt.
jeg valgte denne boken for det er et interessant men vanskelig tema som trenger å bli tatt opp.
jeg vet ikke om jeg ville brukt denne boken i praksis da jeg mener man burde kjenne elevene sine godt før man skal begynne å snakke om et slikt tema. man burde også sett av mye tid til dette og være forberedt på spørsmål eller ting som kan bli sagt i ettertid.

- Anette

# data[].attributes.body
Boka handler om  detektivbyrå nr. 2, som består av Tiril og Oliver, og når er sirkus dukker opp i byen. Samtidig som sirkuset står på for fult, og alle er samlet for å se på, er det noen som bryter seg inn hos bestefar Franz og stjeler en verdifull og uerstattelig figur, bjørneungen. Da Tiril og Oliver saken i egne hender for å løse mysteriet. Det viser seg at det ikke er første gang det skjer mysteriske ting når sirkuset er i byen. Underveis får man flere potensielle på hvem innbruddstyven kan være, men mysteriet forblir uvisst helt til slutten av boken. Oppklaringen av mysteriet oppleves som en overraskende ending.

Jeg valgte denne boken fordi jeg vet at mange barn synes bøkene i denne serien er spennende, og det skaper engasjement hos dem. Min lillesøster på 8 år liker denne boken veldig godt.

Til skolebruk kan man gjerne la elevene få være med å være detektiver om man skal ha denne til høytlesing. Hvor de kan få delta aktivt i lesingen, og komme med innspill og meninger om hva som kan komme til å skje.
Bakerst i boken er det sider med aktiviteter hvor elevene skal være detektiver å finne forskjellige ting i boken, man kan enten vise dem hva de skal se etter før lesingen, slik at de må følge med underveis. Eller man kan gjøre som det står i boken, at de skal bla tilbake for å finne de tingene som det spørres om. Lærer kan også finne på egne ting han/hun vil elevene skal oppdage i teksten/boken. F.eks. ord eller ting på bildet som er knyttet til forskjellige tema.

# data[].attributes.headline
Presenter din bok og kommenter hvorfor du valgte den, og hvordan du har lyst til å bruke den i praksis. 

# data[].attributes.subject
Presenter din bok og kommenter hvorfor du valgte den, og hvordan du har lyst til å bruke den i praksis. 

# data[].attributes.headline
Målet med å undervise i litteratur i skolen er mangesidet:

# data[].attributes.subject
Målet med å undervise i litteratur i skolen er mangesidet:

# data[].attributes.body
- for å tenke, tolke og samtale om tekst
- for å gi en opplevelse
-for å lære mer om litterære verdener
- for å reflektere rundt ulike problemstillinger
- for å utvide sjangerkompetanse, tekstkompetanse og begrepskunnskap
-for å kjenne seg igjen i tekst
-for å kjenne igjen typiske karakterer
- for å lære noe om seg selv gjennom litterære opplevelser

# data[].attributes.headline
Operasjon bronseplass av Jørn Lier Horst (Ingrid O.)

# data[].attributes.subject
Operasjon bronseplass av Jørn Lier Horst (Ingrid O.)

# data[].attributes.body
Boka handler om detektivbyrå nr. 2 som kommer før politiet til et åsted hvor en statue av bronse er stjålet. Statuen er av Hugo, en som bodde i den lille bygda for lenge siden. Statuen står og tisser. Detektivbyrå nr. 2, som består av Tiril, Oliver og Åtto (hund) bestemmer seg for å prøve og finne tyven. De utforsker et fotspor, mistenker eieren av bygdas bilopphuggeri, men finner til slutt ut at det er Hugos tipptippoldebarn som har stjålet statuen. Dette fordi han ville fikse statuen slik at den fikk på seg bukser, da han synes det var upassende og flaut at han skulle stå med buksene nede.

Grunnen til at jeg valgte boken er fordi jeg liker krim og forfatteren Jørn Lier Horst godt. Har også hørt mye bra om barnekrimbøkene hans.

Denne kan fint benyttes som høytlesning i skolen (lesestopp kan være akutelt her, når de finner et spor, hva skjer videre da?), pluss at elevene også kan lese den selv. Den består av personkarakteristikk fremmerst i boka og bakerst er det bilder av ulike gjenstander som en skal prøve å finne mens en leser. Med grunnlag i dette kan man legge opp til aktiviteter/oppgaver knyttet til karakterene og gjenstandene, og tolke hva de har å si for handlingen i boka. Man kan også diskutere hvorvidt det som skjedde i boka er greit eller ikke (det faktum at han stjal statuen, men mente det godt. er det greit?).

# data[].attributes.body
Inni mamma er en bildebok, som er utgitt i 2016. Boken tar opp et viktig tema, som handler om psykiske lidelser blant barn og foreldre. Jeg valgte boken fordi jeg synes det er et viktig tema å ta opp i skolen. Det er mange foreldre og barn som sliter psykisk, derfor er det viktig å snakke om dette i fellesskap.

Handling: Boken handler om en gutt som bor sammen med en mor med mange forskjellige følelser. Gutten beskriver følelsene mammaen opplever som personer som lever «inni mamma». Mammaen er mye trist og sint, men kan også være glad. Når mammaen er trist eller sint, prøver gutten å oppmuntre mammaen sin med tullete ord, men det er ikke alltid det hjelper.  Gutten er derfor ofte redd, og gjemmer seg i skjulestedet sitt, der ser han på gutten i speilet og gråter.

Budskap: Mange barn lever med foreldre som sliter psykisk. Dette fører ofte til at barn blir å få psykiske problemer selv. I boken må gutten ofte hjemme sine egne følelser, fordi at han er redd for at mammaen skal bli mere sint eller mere lei seg. Han har ingen å snakke med når han selv er lei seg, fordi han er redd dette vil påvirke mammaen.

I praksis ville jeg ha samlet klassen i en gruppe og lest boken høyt. Jeg ville stoppet underveis for å snakke om det som skjer. Til slutt ville jeg ha snakket rundt temaet psykiske lidelser og følelser.